SIRI จับมือ “HUBBA” เปิดคอมมูนิตี้ รีเทล มอลล์ กลางปี 59
SIRI จับมือ “HUBBA” เตรียมเปิดคอมมูนิตี้ รีเทล มอลล์ พื้นที่และสิ่งอำนวยความสะดวกพร้อมรองรับการทำงาน-ธุรกิจ กลางปี 59
27 ส.ค. 2558

นายอภิชาติ จูตระกูล ประธานอำนวยการ บริษัท แสนสิริ จำกัด (มหาชน) หรือ SIRI และนายชาร์ล เจริญพันธ์ ผู้ร่วมก่อตั้งและประธานอำนวยการร่วมของ บริษัท HUBBA Thailand จำกัด ร่วมตรวจสอบความพร้อมของพื้นที่คอมมูนิตี้ รีเทล มอลล์ “ฮาบิโตะ” (HABITO) เพื่อเตรียมเปิดตัว “HUBBA-TO”(ฮับบาโตะ) Coworking space ที่สมบูรณ์แบบที่สุด และรวบรวมพื้นที่สำหรับประดิษฐ์งานศิลปะทุกแขนง ภายใต้ความร่วมมือของ HUBBA และ Sansiri
โดยโครงการดังกล่าวนับเป็นครั้งแรกของการเปิด Coworking space บนพื้นที่ของคอมมูนิตี้ รีเทล มอลล์ ที่นอกจากจะมีพื้นที่และสิ่งอำนวยความสะดวกที่พร้อมรองรับการทำงานและธุรกิจสำหรับคน Generation ใหม่แล้ว  ฮับบาโตะยังมีพื้นที่สำหรับสร้างสรรค์งานฝีมือหลากหลายรูปแบบ และเพื่อนร่วมพื้นที่ ที่พร้อมจะแลกเปลี่ยนไอเดีย แรงบันดาลใจ และคอนเน็คชั่นใหม่ๆ อีกด้วย
ทั้งนี้โครงการดังกล่าวนับว่าตอบโจทย์ชีวิตคนทำงานสมัยใหม่ ที่ใช้เวลาในออฟฟิศน้อยลง แล้วหันมาเป็น Startup หรือ Freelance มากขึ้น โดยวางเป้าหมายให้เป็น Flagship Store ของ Hubba Thailand โดยเตรียมเปิดต้อนรับไลฟ์สไตล์ของคนทำงานตลอด 24 ชั่วโมง บนพื้นที่สองชั้นรวมกว่า 700 ตารางเมตร ครบครันและยิ่งใหญ่ที่สุดในเอเชียตะวันออกเฉียงใต้ ซึ่งจะเปิดให้สัมผัสประสบการณ์การทำงานรูปแบบใหม่กลางปี 59